armvectores/hy_wikipedia_2023 huggingface dataset:
Գիորգի Գաբիձե

Գիորգի Գաբիձե (վրաց.՝ გიორგი გაბაიძე, փետրվարի 1, 1988(1988-02-01), Խիխաձիրի, Աջարական Ինքնավար Խորհրդային Սոցիալիստական Հանրապետություն, Վրացական ԽՍՀ, ԽՍՀՄ), վրացի գրող, հրապարակախոս և պաշտոնյա։ Ծնվել է 1988 թվականի փետրվարի 1-ին։ Սովորել է Բաթումի թիվ 22 միջնակարգ դպրոցում, ընդունվել և ավարտել է Բաթումի քաղաքի Շոթա Ռուսթավելու անվան համալսարանի բժշկական ֆակուլտետը։ Ներկայումս «Կովկասիոն» կազմակերպության քարտուղարության անդամ է և նրա ներկայիս փոխնախագահը, նաև՝ նույն կազմակերպությանը պատկանող «Գրական ակումբ» և Litklubi.ge գրական կայքի հիմնադիրն ու ղեկավարը։ Աշխատում է Բաթումի քաղաքի թիվ 10 հասարակական դպրոցում որպես փոխտնօրեն։


== Գրականություն ==
Գիորգի Գաբիձե, «Վրացական գրականություն»
Գիորգի Գաբիձե, «Վրացական գրականության վերելքը»
Ապիկ Թեհմուրյան, «Գաբիձեյի կյանքը»
Մելիքսեթ Կազմող

Մելիքսեթ Կազմող (ծննդյան և մահվան թվականները անհայտ են), XVI դ․ քանդակազարդող հայ վարպետ, խաչքարեր կազմող։ Ստեղծագործել է հիմնականում Նոր Բայազետի (այժմ՝ Կամո) շրջանում, 1541—95 թվականներին։ Մելիքսեթ Կազմողի ստորագրությամբ հայտնի խաչքարերը գտնվում են Կարմիրգյուղում՝ Սուրբ Աստվածածին եկեղեցու արևելյան կողմում, պարսպի տակ (1541) և արևմտյան պատի մեջ, մուտքից վեր (1567), երկուսը՝ Սուրբ Գևորգ կիսավեր եկեղեցու հարավային պատի տակ (1546 և 1549), Սարուխանի գյուղամիջի մատուռի ներսում, հյուսիսային պատի մեջ ագուցված (1549), Հրազդանի շրջանի Ծաղկունք գյուղում՝ Սուրբ Հարություն եկեղեցու հարավային պատի տակ (1553), Նորադուզ գյուղում՝ Սուրբ Աստվածածին եկեղեցու հարավում, այլ խաչքարերի շարքում (զույգ խաչքար, 1555 թ․ և անթվակիր), ամենաուշ թվագրվածը (1595)՝ զավթի արևելյան մուտքի ճակատին, Բջնիի Սուրբ Աստվածածին եկեղեցու բակում՝ մեկը արևելյան պատի մոտ, մյուսը՝ պարսպի հյուսիսարևելյան անկյունին (1580 և անթվակիր) ու Նոր Բայազետի Սուրբ Կարապետ եկեղեցու արևելյան պատի Մելիքսեթ Կազմող, խաչքար (XVI դ․, Նորադուզ գյուղ, Կամոյի շրջան) կենտրոնում։ Մելիքսեթ Կազմողի խաչքարերին բնորոշ է նեղ քիվը, լայն ճակատը, որի կենտրոնում, խորանի մեջ խաչն է, շրջանակները լայն են, քառակուսիներով, արձանագրությունը մեծ մասամբ քիվի վրա է, իսկ ուռուցիկ տառերով ստորագրությունը՝ խորանի վերին երկու կողմերին։ Զարդաքանդակները չափազանց նուրբ են, ոճավորված։ Մելիքսեթ Կազմողը Նոր Բայազետի շրջանում գործող XVI դ․ ամենանշանավոր արվեստագետներից է։


== Գրականություն ==
Բարխուդարյան Մ., Միջնադարյան հայ ճարտարապետներ և քարգործ վարպետներ, Երևան, 1963, էջ155-157։
Սոկոլովո (գյուղ, Նովոդուգինսկի շրջան)

Անվան այլ կիրառումների համար տե՛ս՝ ՍոկոլովոՍոկոլովո (ռուս.՝ Соколово), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խիդմաղալա

Խիդմաղալա (վրաց.՝ ხიდმაღალა), գյուղ Վրաստանում։ Գտնվում է Գուրիայի մարզի Լանչխութի շրջանում։


== Դիրք ==
Գյուղը գտնվում է ծովի մակարդակից 3 մետր բարձրության վրա՝ Սև ծովի ափին։ Շրջկենտրոն Լանչխութից գտնվում է 26 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 756 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Լանչխութի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։


== Ծանոթագրություններ ==
Զական

Զական (ռուս.՝ Закан), գետ Ռուսաստանում, հոսում է Կարաչայ-Չերքեզիայի Հանրապետությունում։Գետաբերանը տեղակայված է Մեծ Լաբա գետի ձախ ափին՝ 82 կմ հեռավորության վրա։ Գետի երկարությունը 16 կմ է։ Ավազանի տարածքը 104 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կուբանի ավազանային շրջանին, գետի ջրատնտեսային տեղամասը՝ Լաբա գետի ակունքն է, գետի ենթաավազանը բացակայում է։ Գետի գետային ավազանը Կուբան։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 06020000712108100003441
Հիդրոլոգիական ուսումնասիրությունների կոդը - 108100344
Ավազանի կոդը - 06.02.00.007
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սիխուելա

Սիխուելա (իսպ.՝ Cijuela), մունիցիպալիտետ Իսպանիայում։ Գտնվում է Գրանադա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Վեգա դե Գրանադա շրջանի կազմում։ Տարածքը կազմում է 17,92 կմ²։ Բնակչությունը՝ 2993 մարդ (2010 թվականի տվյալներով)։ Պրովինցիայի վարչական կենտրոնից գտնվում է 20 կմ հեռավորության վրա։


== Ծանոթագրություններ ==


== Արտաքին հղումներ ==
Պաշտոնական էջ Archived 2008-02-23 at the Wayback Machine.
Excmo. Ayuntamiento de Cijuela Archived 2008-02-23 at the Wayback Machine.
Situación de Cijuela
Փյունիկ (Կոտայքի մարզ)

Անվան այլ կիրառումների համար տե՛ս՝ Փյունիկ (այլ կիրառումներ)Փյունիկ, գյուղ Հայաստանի Կոտայքի մարզում, Արտավազ գյուղից 2 կմ արևելք, Մարմարիկ գետի միջին հոսանքի ափին։
Փյունիկ է վերանվանվել 1992 թ.-ի հունիսի 12-ին։


== Բնակչություն ==
Փյունիկի ազգաբնակչության փոփոխությունը.


== Տնտեսություն ==
Բնակչությունը զբաղվում է դաշտավարությամբ և անասնաբուծությամբ։


== Տես նաև ==
Փյունիկի պատմության և մշակույթի անշարժ հուշարձանների ցանկ (Կոտայքի մարզ)


== Ծանոթագրություններ ==
Միջնադարյան թատրոն

Միջնադարյան թատրոն, թատերական առանձնահատուկ համակարգ՝ բազմաժանր և տարակառույց, կրկեսի, դրամայի, պարերգի և ժողովրդական խաղային բանահյուսության տարասեռ (հետերոգեն) ձևերի համատեղությամբ։ Ձևավորվել ու զարգացել է IV–XV դարերում Առաջավոր Ասիայում (Բյուզանդիա, Կապադովկիա, Ասորիք, Հայաստան), Արևելքում (Պարսկաստան, Հնդկաստան, Չինաստան, Ճապոնիա) և Արևմտյան Եվրոպայում (Իտալիա, Ֆրանսիա, Գերմանիա, Անգլիա)՝ որպես թատերարվեստի ընդհանրական տիպ։ Միջնադարյան թատրոնն Առաջավոր Ասիայում հայտնի է եղել որպես բանավոր-իմպրովիզացիոն արվեստ (IV–X դարեր), որի ավանդները մասամբ ժառանգել է իտալական կոմեդիա դելլ՛ արտ են։ X դարից Ֆրանսիայում գրվել են ժողովրդական կատակերգություններ՝ ֆարսեր։ V դարից Արևելքում, հատկապես Հնդկաստանում, զարգացել է դրամատուրգիական թատրոնը իր տեսությամբ («Նաթյաշաստրա»)։ XII–XV դարերում Արևմտյան Եվրոպայում զարգացել է լիթուրգիական (պատարագային) դրաման, ապա՝ եկեղեցական թատրոնը իր գրական հիմքով (միստերիա, մորալիտե, միրաքլ)։ Վերջինս որոշակիորեն ազդել է Վերածնության դարաշրջանի թատրոնի կազմավորման վրա։ Միջնադարյան թատրոնի որոշ արտահայտչաձևեր կիրառվել են նորագույն թատրոնում (Վ․ Մեյերխոլդ, Ե․ Վախթանգով, Բ․ Բրեխտ)։
Ալբերտո Մեդինա

Ալբերտո Մեդինա Բրյուսենյո (իսպ.՝ Alberto Medina Briseño, մայիսի 29, 1983(1983-05-29), Կուլյական, Սինալոա, Մեքսիկայի Միացյալ Նահանգներ), ֆուտբոլիստ, Մեքսիկայի ֆուտբոլի ազգային հավաքականի անդամ և «Ալեբրիես Դե Օահակա» ակումբի հարձակվող։ Երբեմն խաղում է նաև որպես կիսապաշտպան, տարբերվում է լավ դրիբլինգով։


== Կարիերա ==
Ֆուտբոլում նորամուտը նշել է 2000 թվականին՝ 17 տարեկանում «Գվադալահարա» ֆուտբոլային ակումբում։ Երիտասարդական հավաքականից տեղափոխվել է Չիվաս։ Նրան կոչում էին «Մեքսիկայի ֆուտբոլային ակումբի գոհար»։ Մրցաշարից հետո սկսեց հետաքրքրվել նրանով «Դորտմունդի Բորուսիան» ֆուտբոլային ակումբը, բայց «Չիվասը» մերժեց բոլոր առաջարկները։


== Միջազգային կարիերա ==
Ալբերտո Մեդինան բազմիցս հրավեր է ստացել Լավոլպեն ֆուտբոլային ակումբի կողմից, խաղացել է բազմաթիվ ընկերական խաղերում, 2004 թվականի «Օլիմպիական ֆուտբոլի խաղերում», և այլն։ Հիմնականում փոխարինել է Ռամոն Մորալեսին և Հարեթ Մորհետիին։
Ուգո Չավեսը՝ հաջորդ մարզիչը Մեքսիկայի հավաքականի Մեդինային բազմիցս հրավիրել է հավաքական։ Մեդինայի գլխավորությամբ Մեքսիկայի ազգային հավաքականը 2007 թվականի Կոնկակաֆի ոսկե գավաթի առաջնությունում գրավեց երկրորդ տեղը, իսկ Վենեսուելայում 2007 թվականի Ամերիկայի գավաթում երրորդ տեղը։
2009 թվականին Ագիռե Մեդինայի գլխավորությամբ նվաճեցին Կոնկակաֆի ոսկյա առաջնությունը


=== Գոլերը Մեքսիկայի առաջնությունում ===


=== Ակումբային ===
Մեքսիկայի ֆուտբոլի չեմպիոնաատ 2006։


=== Միջազգային ===
Կոնկակաֆի ոսկյա առաջնություն 2009


== Ծանոթագրություններ ==
Չիզանո Բերգամասկո

Չիզանո Բերգամասկո (իտալերեն՝ Cisano Bergamasco), կոմունա Իտալիայի Լոմբարդիա մարզի Բերգամոյի գավառում։ Բնակչության թիվը կազմում է 5606 մարդ։ Բնակչության խտությունը կազմում է 801 մարդ/ կմ²։ Զբաղեցնում է՝ 7 կմ²։ Հեռախոսի կոդ՝ 035։ Փոստային ինդեքս՝ 24034։


== Ծանոթագրություններ ==
Սիոնի (Ղազբեգի շրջան)

Սիոնի (վրաց.՝ სიონი), գյուղ Վրաստանում։ Գտնվում է Մցխեթ-Մթիանեթ մարզի Ղազբեգի շրջանում։


== Դիրք ==
Գտնվում է ծովի մակարդակից 1860 մետր բարձրության վրա։ Շրջկենտրոն Ստեփանծմինդայից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 325 մարդ։


== Ծանոթագրություններ ==
Մեծ Իսրայել

Մեծ Իսրայել (եբրայերեն՝ ארץ ישראל השלמה‎), իրականացման մի քանի տրամագծորեն հակառակ տարբերակներով վիճելի գաղափար, որը վերաբերվում է հին հրեական պետության սահմաններին։


== Արտաքին հղումներ ==
For The Land and The Lord: The Range of Disagreement within Jewish Fundamentalism, by Ian Lustick, chapter V Archived 2005-09-01 at the Wayback Machine. and chapter VII Archived 2005-12-04 at the Wayback Machine. (accessed 12 October 2005)
A collection of maps of Eretz Israel HaShlema (Greater Israel), from GlobalSecurity.org.
Ոսկե գլոբուս

«Ոսկե գլոբուս» (անգլ.՝ Golden Globe Award), ամերիկյան կինոմրցանակ, սահմանվել է Հոլիվուդյան արտասահմանյան լրագրողների ասոցիացիայի կողմից 1944 թվականին։
«Ոսկե գլոբուս» մրցանակը շնորհվում է յուրաքանչյուր տարվա հունվար ամսին և որոշվում է Հոլիվուդում բնակվող մոտավորապես 90 միջազգային լրագրողների քվեարկության արդյունքում։
Համարվում է 3-րդ հեղինակավոր մրցանակը «Օսկար»-ից ու «Գրեմմի»-ից հետո։


== Փաստեր և թվեր ==
Ջեք Նիկոլսոնը ամենաշատ «Ոսկե գլոբուս» ստացած անհատն է, որը այդ պատվին արժանացել է 6 անգամ։
Ֆրենսիս Ֆորդ Կոպպոլան, Օլիվեր Սթոունը, Շիռլի Մակլեյնը և Ռոզալինդ Ռասսելը երկրորդ տեղում են 5-ական մրցանակով։ Ռոզալինդ Ռասսելը միակ անհատն է, որը 5 անգամ ներկայացված լինելով այս մրցանակին այդպես էլ չի ստացել այն։
Ֆիլմերից ամենաշատ՝ 9 անվանակարգում ներկայացված է եղել «Նեշվիլլ» ֆիլմը, որ սակայն միայն մեկ «Ոսկե գլոբուս» է ստացել Լավագույն երգ անվանակարգում։ Երկրորդ տեղում 8-ական անվակարգերում ներկայացված են եղել «Կաբարե» (1973), «Բագսի» (1992) և «Տիտանիկ» (1998) ֆիլմերը։
1967 թվականին «Ո՞վ է վախենում Վիրջինիա Վուլֆից» և 1991 թվականին «Կնքահայրը 3» ֆիլմերը ներկայացված են եղել 7 անվանակարգում չհաղթելով սակայն դրանցից ոչ մեկում։
3 ֆիլմ՝ «Դոկտոր Ժիվագո», «Թռիչք կկվի բնի վրայով» և «Աստղի ծնունդը», ներկայացված լինելով 5 անվանակարգերում, հաղթել են բոլոր անվանակարգերում։
«Ոսկե գլոբուս» մրցանակին ներկայացված լինելու թվով ռեկորդակիրը դերասանուհի Մերիլ Սթրիփն է՝ 26 անգամ, որը նաև ամենաշատ Օսկարի ներկայացված անձն է (17 անգամ)։ Երկրորդ տեղում դերասան Ջեք Լեմոնն է՝ 22 անգամ։


== Անվանակարգեր ==
«Ոսկե գլոբուսը» տրվում է լիամետրաժ և հեռուստատեսային ֆիլմերի համար։


=== Լիամետրաժ ֆիլմեր ===
Լավագույն դրամա - 1944 թվականից սկսած
Լավագույն ֆիլմ (կատակերգություն կամ մյուզիքլ) - 1952 թվականից սկսած
Լավագույն ռեժիսոր - 1944 թվականից սկսած
Լավագույն դերասան (դրամա) - 1944 թվականից սկսած
Լավագույն դերասան (կատակերգություն կամ մյուզիքլ) - 1951 թվականից սկսած
Լավագույն դերասանուհի (դրամա) - 1944 թվականից սկսած
Լավագույն դերասանուհի (կատակերգություն կամ մյուզիքլ) - 1951 թվականից սկսած
Լավագույն դերասանի նորամուտ
Լավագույն դերասանուհու նորամուտ
Լավագույն երկրորդ պլանի դերասան
Լավագույն երկրորդ պլանի դերասանուհի
Լավագույն սցենար
Լավագույն երաժշտություն
Լավագույն երգ
Լավագույն արտասահմանյան ֆիլմ
Լավագույն անիմացիոն ֆիլմ
Սեսիլ Բ. Դե Միլլի մրցանակ


=== Հեռուստատեսային աշխատանքներ ===
Լավագույն դրամա
Լավագույն կատակերգություն / մյուզիքլ
Լավագույն սերիալի դերասան (դրամա)
Լավագույն սերիալի դերասան (կատակերգություն/մյուզիքլ)
Լավագույն սերիալի դերասան (դրամա)
Լավագույն սերիալի դերասան (կատակերգություն/մյուզիքլ)
Լավագույն մինի-սերալ կամ հեռուստատեսության ֆիլմ
Լավագույն մինի-սերալի կամ հեռուստատեսության ֆիլմի դերասան
Լավագույն մինի-սերալի կամ հեռուստատեսության ֆիլմի դերասանուհի
Լավագույն մինի-սերալի կամ հեռուստատեսության ֆիլմի երկրորդ պլանի դերասան
Լավագույն մինի-սերալի կամ հեռուստատեսության ֆիլմի երկրորդ պլանի դերասանուհի


== Արտաքին հղումներ ==
Պաշտոնական կայք Archived 2015-08-01 at the Wayback Machine.(անգլ.)
Իֆելդորֆ

Իֆելդորֆ  (գերմ.՝ Iffeldorf), կոմունա Գերմանիայի Բավարիա երկրամասում։
Ենթարկվում է Վերին Բավարիա շրջանին։ Գտնվում է Վայլհայմ Շոնգաու շրջանի կազմում։ Բնակչությունը կազմում է 2529 մարդ (ըստ 2010 թվականի դեկտեմբերի 31-ի) ։ Տարածքը կազմում է 27,61 կմ²։ Պաշտոնական կոդ՝ 09 1 90 132։


== Ծանոթագրություններ ==


== Արտաքին հղումներ ==
Պաշտոնական էջ
Նյու Բրանսուիկ

Նյու Բրանսուիկ (անգլ.՝ New Brunswick, ֆր.՝ Nouveau-Brunswick [nuˈvo bʁɔnzˈwik]), նահանգ Կանադայի արևելքում, Ատլանտյան օվկիանոսի ափին։ Տարածքը՝ 72,5 հազար կմ քառակուսի։ Վարչական կենտրոնը՝ Ֆրեդերիկտոն։
Նահանգի տարածքը այսպես է կոչվել դեռ 18-րդ դարում՝ Բրաունշվայգի գերմանական դքսերի հարստության անունով, որին ավելացել է անգլերեն New՝ «նոր» մակդիրը։


== Ծանոթագրություններ ==
Սառա Ջեքսոն

Սառա Յորք Ջեքսոն (անգլ.՝ Sarah Yorke Jackson հուլիսի 16, 1803(1803-07-16), Ֆիլադելֆիա, Փենսիլվանիա, ԱՄՆ - օգոստոսի 23, 1887(1887-08-23), Նաշվիլ, ԱՄՆ), ԱՄՆ նախագահ Էնդրյու Ջեքսոնի թոռը։ Նա եղել է որպես Սպիտակ տան տիրուհի և եղել է Միացյալ Նահանգների առաջին տիկինը 1834 թվականի նոյեմբերի 26-ից մինչև 1837-ի մարտի 4-ը։


== Կենսագրություն ==
Սառան ծնվել է 1803 թվականի հուլիսի 16-ին Ֆիլադելֆիա նահանգի՝ Փենսիլվանիա քաղաքում։ Նրա հայրը՝ Փիթեր Յորքը, նավարկության կապիտան և հաջողակ վաճառական էր, մահացել է 1815 թվականին։ Նրա մայրը, Մերի Հայնս Յորքը, մահացել է Նոր Օռլեանի ուղեորության ժամանակ։ Սառան ու նրա երկու քույրերը որբ են մնացել։ Դաստիարակվել են երկու մորաքույրների կողմից։
Սառան ամուսնացել է Էնդրյու Ջեքսոն կրտսերի՝ Էնդրյու Ջեքսոն ավագի խորթ որդու հետ, Ֆիլադելֆիայում 1831 թվականի նոյեմբերի 24-ին։ Զույգը և նրանց երկու փոքր երեխաները մեկնել են Վաշինգտոն՝ ապրելու Նախագահ Ջեքսոնի հետ Սպիտակ տանը։ Հետագայում նա 15 տարի նկարիչ է եղել։
Սառան ժամանել է Սպիտակ տուն 1834 թվականի նոյեմբերի 26-ին։ Նա անմիջապես ստանձնել է Սպիտակ տան համանախագահի պարտականությունները՝ նախագահի քրոջ՝ Էմիլի Դոնելսոնի հետ միասին, որը ծառայում էր որպես Սպիտակ տան տիրուհի և իր նախագահության սկզբից ոչ պաշտոնական առաջին տիկին էր։ Նախագահը Սառային անվանել է «Էրմիտաժի տիրուհի» և ոչ թե Սպիտակ տան տիրուհի, ըստ երևույթին, խուսափելու համար երկու կանանց միջև թշնամությունից։ Նման կազմը շատ անհարմար էր, բայց հարաբերություններում ամեն ինչ հարթ էր։ Սա պատմության մեջ միակ դեպքն էր, երբ երկու կին միաժամանակ Սպիտակ տան սիրուհի էին։ Սառան ստանձնել է Սպիտակ տան տիրուհու պարտականությունները 1836 թվականին Էմիլի Դոնելսոնի մահից հետո։
Նա մնացել է Սպիտակ տանը մինչև 1837 թվականը Ջեքսոնի պաշտոնավարման ժամկետի ավարտ։ Նա ապրում էր Էրմիտաժում ամուսնու և հորեղբայրի հետ։ Քաղաքացիական պատերազմի բռնկումից անմիջապես առաջ տեղափոխվել է Միսիսիպի։ Ավելի ուշ նա տեխափողվել է Թեննես և ապրել է մինչև իր մահը։


== Ծանոթագրություններ ==
Յոթնփորակյան Բագինք

Յոթնփորակյան Բագինք, գրաբար՝ Եօթնփորակեան Բագինք, Մեծ Հայքի Փայտակարան նահանգի կազմում 3-րդ գավառը։ Նույն անունն ուներ նաև այդ գավառի կենտրոնում գտնվող հեթանոսական տաճարը, որն անվանվում էր նաև Գաբառու Բագինք։ Վաղ քրիստոնեական ժամանակաշրջանում այն վերածվել էր Գաբառու վանք անունով մի վանական համալիրի Գրիգոր Լուսավորչի կողմից, և ուներ իր շուրջ մի ընդարձակ պարիսպ։ Որոշ տեղեկություններով Գաբառու վանքը գոյատևել է մինչև Լենկ-Թեմուրի արշավանքները։ Այն ներկայումս գտնվում է Ադրբեջանի Իմիշլիի շրջանի Սեմյոնովկա/Ղըզըլքենդ գյուղից 2,5 կմ հյուսիս-արևելք. աշխարհագրական կորդինատներն են՝ 39°43'46"N   48°6'39"E։


== Տես նաև ==
Մեծ Հայքի վարչական բաժանում
Այվաջիկ

Այվաջիկ, գյուղ Օսմանյան կայսրությունում, Տրապիզոնի վիլայեթի Չարշամբայի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր
Հարավային պայտաքիթ

Հարավային պայտաքիթ (լատ.՝ Rhinolophus euryale), չղջիկների ենթակարգի պայտաքթայինների ընտանիքի կաթնասուն կենդանի, որը գրանցված է Հայաստանի Հանրապետության Կարմիր գրքում և ԼՂՀ Կարմիր գրքում։


== Տարածվածություն ==
Տարածված է Հյուսիսային Աֆրիկայում, Հարավային Եվրոպայում, Առաջավոր, Փոքր և Միջին Ասիայում, Իրանում։
Հայաստանում տեսակի արեալը սահմանափակվում է Սյունիքի և Վայոց ձորի մարզերով (Արենի, Չիվա, Ելփին, Զառիթափ, Մարտիրոս, Հերհեր, Խնձորեսկ գյուղերի և Կապանի շրջակայքեր)։
Արցախում այս կենդանիներին կարելի է հանդիպել Շուշիի քարանձավներում, Հադրութի շրջանի Խծաբերդ և Մոխրենիս գյուղերի տարածքի գրոտներում, Եղիշե Առաքյալի վանքում (Մարտակերտի շրջան)։


== Կենսակերպ ==
Բնակվում է քարանձավներում, ժայռերի խորշերում և ճեղքերում` երբեմն նաև ձմեռում է այդտեղ՝ սրականջ գիշերաչղջիկի, սովորական երկարաթև չղջիկի, մեծ պայտաքիթ չղջիկի հետ։ Վարում է մթնշաղագիշերային կենսակերպ։ Մեծաթիվ կուտակումներ չի առաջացնում։


== Արտաքին տեսք ==
Մարմինը միջին չափի է։ Մարմնի երկարությունը 40,8-51,5 մմ է, պոչինը՝ 19,8-26 մմ, պայտի լայնությունը՝ 4,4-7,1 մմ, նախաբազուկի երկարությունը՝ 47,3-54,9 մմ, իսկ քաշը՝ 10,73-14,92 գ։ Մարմնի մեջքային հատվածի գունավորումը կարող է տատանվել ծխագորշից մինչև մուգ սևին տվող կամ երբեմն շիկավուն երանգի, իսկ որովայնի հատվածը՝ բաց մոխրագույնից մինչև սպիտակավարդագույն։ Երիտասարդ առանձնյակների մոտ փորի վրա երբեմն նկատվում են բծեր։


== Սնունդ ==
Սնվում է մեծ ու փոքր միջատներով (թիթեռներ, բզեզներ, ճանճեր, մոծակներ, մլակներ և այլն)։


== Բազմացում ==
Հունիս-հուլիսին ծնվում է մեկ (հազվադեպ՝ երկու) ձագ, որը 3,5-4,5 շաբաթականում հասնում է սեռահասուն կենդանու չափերին։
Թվաքանակը սահմանափակող գործոններից են քարանձավներում պայթուցիկ նյութերի օգտագործումը և անկանոն պեղումները, մարդու այցելությունները քարանձավներ՝ բազմացման և ձմեռման շրջաններում։


== Նշանակություն ==
Կարևոր նշանակություն ունի կենսացենոզների դինամիկ հավասարակշռության պահպանման գործում և որպես վնասատու միջատների դեմ պայքարի կենսաբանական միջոց։


== Պահպանություն ==
Գրանցված էր նախկին ԽՍՀՄ-ի Կարմիր գրքում։ Սահմանափակ նեղ արեալով հազվադեպ և քիչ ուսումնասիրված տեսակ է, որն ընդգրկված է ԲՊՄՄ Կարմիր ցուցակում և գնահատվում է որպես խոցելի տեսակ։
Ակտիվությունը սկսվում է մինչև մութն ընկնելը և շարունակվում մինչև մայրամուտը։ Ի տարբերություն այլ պայտաքթայինների` ագրեսիվ չէ։ Հունիսի սկզբին էգը ծնում է մեկ ձագ, որը մշտապես մնում է մոր կրծքին կպած։ Ձմեռում են ամառային թաքստոցներում։
Թվաքանակը հանրապետությունում վերջին տարիներին զգալիորեն կրճատվել է։
Քարանձավների մի մասն ընդգրկվել է բնության հուշարձանների ցանկում։ 2008 թվականին հասարակական կազմակերպությունների միջոցներով Նորավանքի կիրճի «Մագելի» քարանձավը (Եղեգնաձորի շրջան) փակվել է այցելուների համար։


== Ծանոթագրություններ ==
Դուբրովիցա (այլ կիրառումներ)

Դուբրովիցա, կարող է վերաբերել՝

Դուբրովիցա - գյուղ, Ուկրաինայի Վոլինի մարզի Կամեն-Կաշիրսկիի շրջանում
Դուբրովիցա - քաղաք, Ուկրաինայի Ռովնոյի մարզի Դուբրովիցայի շրջանում
Ալեքսանդր Գիտովիչ

Ալեքսանդր Իլյիչ Գիտովիչ (ռուս.՝ Александр Ильич Гитович, մարտի 1, 1909(1909-03-01), Սմոլենսկ, Ռուսական կայսրություն - օգոստոսի 9, 1966(1966-08-09), Լենինգրադ, ՌԽՖՍՀ, ԽՍՀՄ), խորհրդային ռուս բանաստեղծ և չինական ու կորեական պոեզիայի թարգմանիչ (Լի Բո, Մաո և ուրիշներ)։ Թարգմանել է նաև հայ բանաստեղծների ստեղծագործություններ։
Գիտովիչը սովորել է Լենինգրադի պետական համալսարանում։ Մասնակցել է Հայրենական մեծ պատերազմին որպես ռազմաճակատային թերթերի զինվորական թղթակից։ Մահացել է Սանկտ Պետերբուրգի առողջարանային գոտում գտնվող Կոմարովո բնակավայրում, թաղվել է այդ ավանի գերեզմանատանը՝ իր ընկերոջ՝ Աննա Ախմատովայի շիրմից ոչ հեռու։


== Երկեր ==
Мы входим в Пишпек, 1931
Фронтовые стихи, 1943
Стихи военного корреспондента, 1947
Стихи о Корее, 1950
Под звездами Азии, 1955
Пиры в Армении, 1968
Мы видели Корею, 1948 (Բ. Բուրսովի հեղինակակցությամբ)


== Ծանոթագրություններ ==


== Գրականություն ==
КЛЭ. — Т.2;
Хренков Дм. Александр Гитович. — Л.,1969;
Трофимов И. Писатели Смоленщины. — М., 1973.
Ленинградские писатели-фронтовики / Владимир Бахтин (автор-составитель). — Л.: Советский писатель, 1985. — 520 с.


== Արտաքին հղումներ ==
Гитович Александр Ильич
Могилы ушедших поэтов
Իվանովկա (գյուղ, Կիրովոգրադի շրջան)

Անվան այլ կիրառումների համար տե՛ս՝ ԻվանովկաԻվանովկա (ուկրաիներեն՝ Іванівка), գյուղ Ուկրաինայի Կիրովոգրադի մարզի Կիրովոգրադի շրջանում։
2001 թվականի տվյալներով Իվանովկա գյուղում բնակվում էր 396 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիկդեսո (կանտոն)

Անվան այլ կիրառումների համար տե՛ս՝ Վիկդեսո (այլ կիրառումներ)Վիկդեսո (ֆր.՝ Vicdessos), կանտոն Ֆրանսիայում։ Գտնվում է Միջին Պիրենեյան մարզի Արյեժ դեպարտամենտում։ Մտնում է Ֆուա շրջանի կազմի մեջ։
Համայնքի INSEE կոդ՝ 0920։
Վիկդեսո կանտոնի մեջ հաշվվում է 10 կոմունա, որից գլխավորն է Վիկդեսոն։


== Կանտոնի կոմունաներ ==


== Բնակչություն ==
Կանտոնի բնակչությունը 2006 թվականին կազմում էր 1 349 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Արյեժ դեպարտամենտի կոմունաների բնակչությունը INSEE կայքում
Վիկդեսո կանտոնի տեղադիրքը Ֆրանսիայի քարտեզի վրա(չաշխատող հղում)
Արտեմիսի տաճարը Եփեսոսում

Արտեմիսի տաճար հունական աստվածուհի, Արտեմիսին (բնության, լուսնի և որսի աստվածուհի) նվիրված տաճար Փոքր Ասիայի Եփեսոս քաղաքում։ Սկսվել է կառուցվել մ.թ.ա. 550 թվականին։ Հին աշխարհի յոթ հրաշալիքներից մեկն է։
Տաճարի կառուցումը տևել է հարյուր տարի և ավարտվել է մ.թ.ա. 450 թվականին։ Ինչպես հաղորդում է հույն պատմիչ Ստրաբոնը, տաճարը նախագծել է հույն ճարտարապետ Քերսիֆրոնը, ով հասցրել է կառուցել պատը և սյունաշարը։ Նրա մահից հետո նրա գործը շարունակել են այնպիսի հայտնի ճարտապետներ, ինչպիսիք էին Մետագենեսը, Վիտրուվիոսը։ Տաճարի կառուցումը ավարտել են ճարտարապետներ Պայոնիոսն ու Դեմետրիոսը։ Արտեմիսի տաճարի երկարությունը 115 մետր էր, լայնությունը՝ 55 մետր։ Տանիքը հենվում էր 127 սյուների վրա, որոնք դասավորված էին 8 շարքով, իսկ սյուների բարձրությունը 18 մետր էր։ Ենթադրվում է, որ այն եղել է հունական առաջին տաճարը։  Տաճարը փառաբանված է իր հոյակապ զարդաքանդակներով, թանկարժեք իրերի առատությամբ։ Պատմիչները վկայում են, որ տաճարը շքեղ զարդարված է եղել, սակայն բուն զարդարանքի նկարագրությունը չի պահպանվել։ Հայտնի է,որ քանդակները ստեղծել են հույն հռչակավոր քանդակագործներ՝ Հունաստանի տարբեր վայրերից, իսկ Արտեմիս աստվածուհու արձանը կերտվել է ոսկուց և փղոսկրից։ Արտեմիսի տաճարը դարձել է Եփեսոս քաղաքի ամենանշանավոր վայրը։ Տաճարը միաժամանակ եղել է նաև Եփեսոսի ֆինանսական ու գործարար կենտրոնը։ Այն ղեկավարում էին մի խումբ քրմեր, որոնք ենթակա չէին Եփեսոս քաղաքի իշխանություններին։
Համաձայն պահպանված ավանդության, երբ ծնվել է նշանավոր զորավար Ալեքսանդր Մակեդոնացին՝ Մ.թ.ա. 356 հուլիսի 26-ին թվականին Արտեմիսի տաճարն այրվել է։ Ավանդության համաձայն՝ Եփեսոսի բնակիչ ոմն Հերոստրատես, ցանկանալով հավերժացնել իր անունը, հրդեհեց այն։ Նրա հանցագործությունը այնքան զայրացրեց հույներին, որ նրանք որոշեցին տաճարի հրդեհի մասին պատմելիս չհիշատակել նրա անունը։ Սակայն Հերոստրատեսի անունն այնուամենայնիվ մտավ պատմության մեջ «Հերոստրատեսի փառք» դարձվածքով։
Արքայադուստր Սոֆյա

«Արքայադուստր Սոֆիա» (անգլ.՝  Sofia the First), ամերիկյան անիմացոն սերիալ, նկարահանված «Disney Television Animation» ստուդիայի կողմից։


== Սյուժե ==
Այս մուլտսերալը պատմում է Սոֆիայի կյանքի մասին, որը երջանիկ պատահականությամբ դարձավ արքայադուստր։ Նա ստացավ Ավալորայի կախարդական թալիսմանը։ Պալատական հրաշագործը վաղուց էր ուզում ստանալ այդ թալիսմանը։ Սոֆիային սպասվում են շատ տարբեր, երբեմն նույնիսկ վտանգավոր արկածային դժվարություններ, և նրա ընկերները կօգնեն նրան հաղթահարել դրանք։


== Օրիգինալ հնչյունավորողներ ==
Արիել Ունիտեր, Արքայադուստր Սոֆիա
Դարսի Ռոուս Բիրնս, Արքայադուստր Էմբեր
Զակ Կալիսոն, Արքայազն Ջեյմս
Տրևիս Ուիլլինհեմ, Ռոնալդ արքան
Սառա Ռամիես, Թագուհի Միրանդա
Ջես Գարնել, Սեդրիկ
Ուլեյն Բրէդի, Կլեվեր
Թիմ Գանն, Բեյլիվիկ


== Սերիանների ցանկ ==


=== Առաջին Եթերաշրջան ===


== Երկրորդ եթերաշրջան ==


== Երրորդ եթերաշրջան ==


== Դերակատարներ ==
Առաջին եթերաշրջան՝

Արքայադուստր Սոֆիա
Արքայադուստր Էմբեր
Արքայազն Ջեյմս
Թագուհի Միրանդա
Թագավոր Ռոնալդ
Բեյլիվիկ
Սեդրիկ
Կլեվեր
Ռոբին
Միա
Պնդուկ


== Երգեր ==
Առաջին եթերաշրջան՝

Ողջույնի երգ
Ես չգիտեմ թե ինչպես լինել արքայադուստր
Արքաների դպրոցում
Մի քիչ հաց
Քույր լինել
Թռչել և երգել
Արքայադուստրները ունեն իրենց աշխարհը
Ինչ լավ է
Գիշերանոցային խնջույք
Աղմկել


== Ծանոթագրություններ ==
Վայկունիք

Անվան այլ կիրառումների համար տե՛ս՝ Ծար (այլ կիրառումներ)Վայկունիք, գավառ Մեծ Հայքի Արցախ նահանգի կազմում։
12-13-րդ դարերում գավառը կոչվել է Ծար, ընդգրկում էր Տրտու (Թարթառ) գետի ակունքները։


== Աշխարհագրություն ==
Ծարի արևելյան սահմանն անցնում էր Դադիվանքի կողքով՝ ընդգրկելով Լեռնաբերդը, Թարթառի աջափնյա լեռնային մասը, ներառյալ Խադավանք-Խաթրավանքը և Վաղուհաս գյուղը։ Հարավից սահմանակից էր Սյունիքին (Ջերմուկի մոտ), արևմուտքում սահմանն անցնում էր Սևանի ավազանը Թարթառի ակունքներից բաժանող Ռմբոստյան լեռնաշղթայով, հյուսիսում ընդգրկում էր Մռավ լեռան հյուսիսային լանջերը՝ Քյուրակ և Շամքոր գետակներով։ Ծարի կամ Վերին Խաչենի իշխանության ժամանակ (Դոփի ու նրա ժառանգների իշխանապետության օրոք) Ծար կամ Ծարի երկիր էին կոչվում իշխանության բոլոր տիրույթները՝ բուն Ծար-Վայկունիքն ու Սևանի արևելյան ափը (հարավ-արևմուտքում ընդգրկելով Շողվագ բնակավայրը, հյուսիս-արևելքում՝ Արցախի Կողթ գավառը)։ Հաթերքի տեր Վախտանգի մահից (1220-ական թթ.) հետո Ծարի մեջ էր մտնում նաև Վերին Խաչենի իշխանությանն անցած Հաթերք գավառի մեծ մասը՝ Հաթերք ավանը, Դադիվանքը և շրջակա հողերը։ Բուն Ծարի նշանավոր բնակավայրերից աղբյուրներում հիշատակված են Ծար, Ակնա ավանները, Վաղուհաս, Գետաշեն, Դարբնոց և այլ գյուղերը, բերդերից՝ Հավքախաղացը, Հանդաբերդը կամ Լեռնաբերդը։ Եպիսկոպոսանիստն էր Խադավանք-Խաթրավանքը։


== Բնակչություն ==
17-րդ դարից բացառապես հայաբնակ Ծարի հին գյուղերում աստիճանաբար բնակություն են հաստատել Պարսկաստանի խորքերից գաղթեցված քոլանի քրդերը։


== Տես նաև ==
Արցախ
Մեծ Հայքի վարչական բաժանում


== Ծանոթագրություններ ==


== Գրականություն ==
Թ.Խ. Հակոբյան (1981). Հայաստանի պատմական աշխարհագրություն. Երևան։ «Միտք»։


== Արտաքին հղումներ ==
Մեծ Հայքի վարչական բաժանումը
Բլեք (վեպ)

Բլեք (ֆր.՝ Black), ֆրանսիացի գրող Ալեքսանդր Դյումայի պատմաարկածային վեպ՝ գրված 1858 թվականին։


== Սյուժեն ==
Վեպի գործողություններն ընթանում են 1830-ական թվականներին։
Վեպի հերոսը՝ շեվալյե դե լա Գրավերին, Շարտրով քայլելիս, հանդիպում է մի տարօրինակ սև շան՝ Բլեքին, ով ամենուրեք հետևում էր իրեն։ Նա մտաբերում է, որ իր ընկեր կապիտան Դումեսնիլը մահվան մահճում ասաց իրեն, որ «ես կաղաչեմ բարեգութ Աստծուց, որ ինձ հագցնի առաջին իսկ պատահած շան մորթին, ում արտաքինով ես, որտեղ էլ լինեմ, կքանդեմ իմ շղթաները և կփնտրեմ քեզ»։ Մի քանի տարի առաջ Դումեսնիլը շեվալյեին տարել էր Թաիթի այն բանից հետո, երբ դե Գրավերիի ամուսնությունը անհաջողություն կրեց և շեվալյեի կինը՝ գերմանուհի Մաթիլդան, լքեց նրան։ Դումեսնիլը մահացավ Թաիթիում, իսկ դե Գրավերին վերադարձավ հայրենիք՝ Շարտր։
Մի քանի ամիս անց Բլեքը դե Գրավերիին ուղեկցում է մի մահացող հղի կնոջ մոտ։ Պարզվում է, որ դա Թերեզան է՝ իրեն լքած կնոջ՝ Մաթիլդայի դուստրը, և որ դրանից առաջ Բլեքը պատկանել է Թերեզային։ Շեվալյեն գտնում է աղջկան գայթակղողին՝ բարոն դը Էլբենին, հրավիրում նրան դուելի և մահացու վիրավորում։ Մեռնող պատանին համաձայնում է ամուսնանալ Թերեզայի հետ, որպեսզի քավի իր մեղքը։ Շեվալյեն երջանիկ է, ապրելով իր աղջկա հետ և դաստիարակելով թոռանը։


== Արտաքին հղումներ ==
Վեպի տեքստը (ֆր.)
Դերգանովկա

Դերգանովկա (ուկրաիներեն՝ Дерганівка), գյուղ Ուկրաինայի Ժիտոմիրի մարզի Ռուժինսկի շրջանում։ Հիմնադրվել է 1185 թվականին։
2001 թվականի տվյալներով Դերգանովկա գյուղում բնակվում էր 799 մարդ։ Բնակավայրը զբաղեցնում է 2,94 կմ² տարածք։ Բնակչության խտությունը կազմում էր 271,77 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ադոլֆ Վարմունդ

Ադոլֆ Վարմունդ (հունիսի 10, 1827(1827-06-10), Վիսբադեն, Գերմանական միություն - մայիսի 15, 1913(1913-05-15), Վիեննա, Ավստրո-Հունգարիա), ավստրո-գերմանական քրիստոնյա արևելագետ, մանկավարժ։


== Կենսագրությունը ==
Ադոլֆ Վարմունդը ծնվել է 1827 թվականի հունիսի 10-ին Վիսբադեն քաղաքում։ Երիտասարդ արհեստավորի ընտանիքից սերված Վարմունդը հսկայական ջանքերով կյանքի ճանապարհ է անցել ՝ անցնելով դասական և արևելյան բանասիրության դասընթաց Գյոթինգենի համալսարանում։
1862 թվականին նա որպես Վիեննայի համալսարանի պրիվատ-դոցենտ սկսել է դասախոսություններ կարդալ արաբերեն, պարսկերեն և թուրքերեն լեզուների վերաբերյալ։ 1885-1897 թվականներին եղել է այդ ուսումնական հաստատության ղեկավարը։
1908 թվականին Վարմունդն իր արմատական քաղաքական հայացքների համար պաշտոնանկ էր արվել (առանց կենսաթոշակի)։
Վարմունդի գիտական աշխատություններից առավել հայտնի են «Arabisches Wörterbuch» (1876 թվական), «Babylonierthum, Judenthum u. Christenthum» (1882 թվական), «Christliche Schule und Judenthum» (1885 թվական), «Gesetz des Nomadenthums der heutig. Judenherrschaft» (1887 թվական), «Kulturkampf zwischen Asien u. Europa» (1887 թվական), «Kathol. Weltanschauung u. freie Wissenschaft» (1908 թվական)։ Նշված շարադրություններից վերջինը առիթ է հանդիսացել տարեց գիտնականին զրկելու այն թոշակից, որը ստացել է 1900 թվականին։ Հրատարակել է նաև Ֆուկիդիդի և Դիոդորի թարգմանությունները։
Իր "Das Gesetz des Nomadentums und die heutige Judenherrschaft" աշխատության մեջ նա բացահայտ քարոզում է հակասեմականության գաղափարները և պնդում է հրեաներին Եվրոպայից արտաքսելու անհրաժեշտությունը։
Ադոլֆ Վարմունդը մահացել է 1913 թվականի մայիսի 15-ին, Վիեննայում։


== Ծանոթագրություններ ==


== Գրականություն ==
Wahrmund, Adolf // The New International Encyclopædia (անգլ.).


== Արտաքին հղումներ ==
Werke von Adolf Wahrmund bei Open Library.
.so

.so Սոմալիի վերին մակարդակի ազգային դոմենն է։


== Արտաքին հղումներ ==
IANA .so whois տեղեկություն
Թո պալատ

Թո պալատ (ֆր.՝ Palais du Tau), պալատ Ֆրանսիայի Ռեյմս քաղաքում, Ռեյմսի արքեպիսկոպոսության պատմական նստավայրը։ Պալատի պատմությունը անխզելիորեն կապված է ֆրանսիական միապետության հետ, քանի որ շատ թագավորներ թագադրվել են պալատին կից Ռեյմսի տաճարում։
Պալատի տեղում արդեն մ. թ. ա. 6-7-րդ դարերում գոյություն է ունեցել հռոմեա-գալլական ոճի վիլլա, որ հետագայում անցել է Կարոլինգների արքայատոհմին։ Պալատի մասին թվագրված առաջին տեղեկությունը վերաբերում է 1131 թվականին, որից պարզվում է, որ պալատը ձևով հիշեցնում է T տառը (հունարեն` թաու), ինչից էլ ծագել է պալատի անվանումը։ Վաղ շրջանի կառույցներից շատերը չեն պահպանվել. պահպանված ամենահին կառույցը 1207 թվականին վերածվել է մատուռի։ 1498-1509 թվականների միջև ընկած ժամանակահատվածում այն վերակառուցվել է գոթիկայի ոճով, իսկ բարոկկո ոճով ներկայիս տեսքն ստացել է 1671-1710 թվականների ընթացքում Ժյուլ Արդիեն-Մանսարի և Ռոբերտ դե Կոտայի ջանքերով։ Պալատը 1914 թվականի սեպտեմբերի 19-ին վնասվել է հրդեհից և չի վերականգնվել մինչև Երկրորդ համաշխարհային պատերազմի սկիզբը։

Պալատում կանգ են առել Ֆրանսիայի ապագա արքաները թագադրման արարողությունից առաջ։ Թագադրումից հետո պալատում սովորաբար կազմակերպվել է խնջույք։ Այդպիսի խնջույքի առաջին հիշատակումը վերաբերում է 990 թվականին, իսկ վերջինը` 1825 թվականին։
1972 թվականից պալատում գործում է Եկեղեցական խորանի թանգարանը, որտեղ ցուցադրվում են տաճարից քանդակներ, գոբելեններ, մասունքներ և այլ առարկաներ, որոնք կապված են եղել Ֆրանսիայի միապետների թագադրության հետ։
Թո պալատը Ռեյմսի տաճարի և Սեն Ռեմի աբբայության հետ 1991 թվականին ընդգրկվել է ՅՈՒՆԵՍԿՕ-ի Համաշխարհային ժառանգության ցանկում։ Տարեկան պալատ է այցելում մոտ 100.000 այցելու։


== Արտաքին հղումներ ==
Պաշտոնական կայք
ՅՈՒՆԵՍԿՕ-ի կայք
Համաշխարհային ժառանգություն Archived 2006-10-04 at the Wayback Machine.
Անապսկայա

Անապսկայա ( ռուս.` Анапская), ստանիցա Ռուսաստանի Դաշնության Կրասնոդարի երկրամասի Անապա քաղաքի մունիցիպալ կազմավորման մեջ, Անապկա գետի առափնյա բլուրների վրա։ Գտնվում է Անապայից 2 կմ հյուսիս-արևելք, Սև ծովից 6 կմ հեռավորության և ծովի մակարդակից 20 մ բարձրության վրա։


== Բնակչությունը ==
Անապսկայա ստանիցայում հիմնականում բնակվում են ռուսներ, հայեր և ուկրաինացիներ, ովքեր զբաղվում են հացահատիկների մշակությամբ, անասնապահությամբ, այգեգործությամբ և խաղողագործությամբ։

Ստանիցայում գործում են միջնակարգ և գիշերօթիկ դպրոցներ, մշակույթի տուն, երկու ակումբներ, բուժկայան, կենցաղսպասարկման կոմբինատ, գինու գործարան և սղոցարան։


== Պատմությունը ==
Ստանիցան հիմնադրել են կազակները` 1836 թվականին և անվանել Նիկոլաևսկայա, ի պատիվ Նիկոլայ I-ի։ 1854 թվականին այն կազմալուծվել է։ 1862 թվականին, հին ստանիցայի տեղում հիմնադրվել է նորը` Անապսկայա ստանիցան։
Հայերը եկել են 1927 թվականին, շրջակա գյուղերից, ինչպես նաև Ախալքալաքից և Սևանի ավազանից։


== Ծանոթագրություններ ==
Օլմո Ջենտիլե

Օլմո Ջենտիլե (իտալերեն՝ Olmo Gentile), կոմունա Իտալիայի Պիեմոնտ մարզի Աստի գավառում։
Բնակչությունը կազմում է 95 մարդ (2008)։ Բնակչության խտությունը՝ 19 մարդ/կմ²։ Տարածքը կազմում է 5կմ²։ Փոստային ինդեքս՝ 14050։ Հեռախոսային կոդ՝ 0144։
Օլմո Ջենտիլեն սահմանակից է Պերլետոյին, Ռոկավերանոյին, Սան Ջորջո Սկարամպիին և Սերոլեին։


== Ժողովրդագրություն ==
Բնակչության թվաքանակի փոփոխությունները


== Համայնքի վարչակազմ ==
Հեռախոս։ 0144 93075
Էլեկտրոնային փոստ։ olmo.gentile@libero.it
Պաշտոնական էջ։ http://www.comune.olmogentile.at.it


== Ծանոթագրություններ ==


== Արտաքին հղումներ ==
Պաշտոնական էջ (իտալ.)
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.
Տիսնա

Sիսնա, գյուղ Արևմտյան Հայաստանում, Խարբերդի վիլայեթի Չմշկածագի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Սերտոյնս Սեարենսիսի մարզ

Սերտոյնս Սեարենսիս (պորտ.՝ Mesorregião dos Sertões Cearenses), վարչական մեզոշրջան Բրազիլիայում, մտնում է Էսպիրիտու Սանտու նահանգի մեջ։ Բնակչությունը կազմում է 841 881 մարդ 2006 թվականի տվյալով։ Զբաղեցված տարածքը 46 250.683 կմ²։ Բնակչության խտությունը 18.2 մարդ/կմ²։


== Վիճակագրություն ==
Համախառն ներքին արտադրանքը կազմել է 1 610 354 612,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 1 942.10 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,628
Ապրեցեք երկար

«Ապրեցեք երկար», 1979 թվականին «Հայֆիլմ» կինոստուդիայում նկարահանված ֆիլմ։ Պրեմիերան կայացել է 1979 թվականի հոկտեմբերի 2-ին։


== Սյուժե ==
Վիկտորյան նախկին ամուսնուն խնդրում է ճանաչել երեխայի հայրությունը ու տանել նրան իր մոտ։ Սակայն Սիմոնը, որը պատրաստվում էր ամուսնանալ, հրաժարվում է ճանաչել աղջկան ու հոգալ նրա մասին։ Սիմոնի հայրը՝ Սեդրակ Սիմոնիչը, տեսնելով փոքրիկ Դոնարային, համոզվում է, որ նա իր թոռնուհին է ու համաձայնում է աղջկան վերցնել իր մոտ։


== Դերերում ==
Արմեն Ջիգարխանյան – Բարոյան
Վիոլետա Գևորգյան – Վիկտորյա
Հովիկ Վանյան – Սիմոն
Միքայել Դովլաթյան – Կիմ
Գ. Սարգսյան – Դոնարա
Թամար Հովհաննիսյան – Ազնիվ
Խորեն Աբրահամյան – Սիսակյան
Ներսես Հովհաննիսյան – Բենիկ
Գոհար Խաչիկյան – Լյուսյա


== Նկարահանող անձնակազմ ==
Սցենարի հեղինակ՝ Շահեն Թաթիկյան, Ֆրունզե Դովլաթյան
Բեմադրող ռեժիսոր՝ Ֆրունզե Դովլաթյան
Բեմադրող օպերատոր՝ Ալբերտ Յավուրյան
Բեմադրող նկարիչ՝ Ռաֆայել Բաբայան
Կոմպոզիտոր՝ Մարտին Վարդազարյան
Հնչյունային օպերատոր՝ Իրեն Օրդուխանյան
Ռեժիսոր՝ Լ. Դավթյան
Օպերատոր՝ Ս. Օրմանյան
Զգեստների նկարիչ՝ Գ. Իսայան
Դիմահարդարման նկարիչ՝ Պ. Ասչյան
Ռեժիսորի օգնականներ՝ Ա. Մախմուրյան, Վ. Հայրապետյան, Ժ. Բարսոյան
Օպերատորի օգնականներ՝ Պ. Նազարյան, Ա. Դավթյան
Նկարչի օգնական՝ Գ. Մովսիսյան
Համակցված նկարահանումներ՝
Օպերատոր՝ Ն. Շաբաև
Նկարիչ՝ Հ. Հովհաննիսյան
Մոնտաժող՝ Գալինա Միլոսերդովա
Խմբագիր՝ Է. Պայազատյան (Պայազատ)
Տնօրեն՝ Ա. Ակոպով


== Ծանոթագրություններ ==


== Արտաքին հղումներ ==
Ապրեցեք երկար ֆիլմը youtube.com կայքում
Անգիտա

Անգիտա (իսպաներեն` Anguita), բնակավայր և մունիցիպալիտետ Իսպանիայում։ Գտնվում է Գվադախարա գավառում, ինքնավար Կաստիլյա-Լա Մանչա մարզում։ Մունիցիպալիտետի մի մասը գտնվում է Սենորինո դե Մոլինա Ալտո Տախո շրջանում։ Տարածքը զբաղեցնում է 127.19 կմ2։ Բնակչությունը` 231 մարդ (2010 թվականի տվյալներով)։


== Արտաքին հղումներ ==
Պաշտոնական կայք
Տիշկովկա (գյուղ, Շումյաչինսկի շրջան)

Անվան այլ կիրառումների համար տե՛ս՝ ՏիշկովկաՏիշկովկա (ռուս.՝ Тишковка), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 16 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շմուել (կաթողիկոս)

Շմուել (աղբյուրներում հիշատակվում է նաև որպես Շամվել Ասորի, ծննդյան թվականն անհայտ- 436 թ.), Ամենայն հայոց կաթողիկոս՝ 432 թվականից։ Ծագումով՝ ասորի։ Կաթողիկոս է կարգվել Բրքիշոյի գահընկեցությունից հետո պարսից արքայից արքա Վռամ Ե-ի կողմից Վաչե Արծրունու, Աշոցքի տեր Հմայակի և նրանց կողմնակից հայ նախարարների խնդրանքով՝ որպես Սահակ Պարթևին ընդդիմադիր և հակաթոռ հայրապետ։ Իրավունք է ստանում ընկերանալ մարզպանին, վերահասու լինել պահանջվելիք հարկերի բաշխմանը, դատական գործերին և աշխարհական այլ կարգերին։ Հայ մաենագիրների կողմից ներկայացվում է որպես խիստ բացասական կերպար՝ ագահ, ոչ միայն վախճանված այլև ողջ եպիսկոպոսների վիճակները հափշտակող։ Մասնավորապես պատմվում է, որ նա մեղադրելով եպիսկոպոսներին արքունի հարկերի չվճարման մեջ, հալածում էր և նրանց վիճակները յուրացնում։ Իր այդ քաղաքականությամբ նա ատելի դարձավ բոլոր հայ եպիսկոպոսների համար՝ արժանանալով նրանց արհամարհանքի։
Նրա մահից հետո կաթողիկոսությունը նորից անցնում է Սահակ Ա Պարթևին։


== Արտաքին հղումներ ==
Շամվել Ասորի Archived 2010-11-26 at the Wayback Machine.
Լաշիա

Լաշիա (վրաց.՝ ლაშია), գյուղ Վրաստանում։ Գտնվում է Իմերեթի մարզի Տղիբուլի շրջան‎‎‎ում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 27 մարդ։


== Ծանոթագրություններ ==
Կիզխոտ լայնատերև

Կիզխոտ լայնատերև (լատ.՝ Eriophorum latifolium), բոշխազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
20-70 սմ բարձրությամբ, կարճացած կոճղարմատով բույս է։ 3-8 մմ լայնությամբ տերևները լայն-գծային են։ Հասկիկները, որոնք գտնվում են ներքև թեքված ծաղկաբույլերում, 3-10 (12) հատ են, տարբեր երկարության կոթուններով և խմբված հովանոցանման։ 0,5-0,8 մմ երկարությամբ ծածկող թեփերը մանր են, ձվաձև-նշտարաձև և սևավուն։ Ծաղկակից խոզանները բազմաթիվ են, փափուկ, սպիտակ-մետաքսանման մազիկներով, պտղի ժամանակ երկարությունը հասնում է մինչև 1,5 սմ-ի։


== Տարածվածություն ==
Հանդիպում է Լոռու (Չքնաղի լեռնաշղթա), Ապարանի (լեռնագագաթ Քյորօղլի) և Դարեղեգիսի (Վայք) ֆլորիստիկական շրջաններում։ Ընդհանուր արեալն ընդգրկում է Մեծ Կովկասյան լեռնաշղթան, համարյա ամբողջ Անդրկովկասը, Եվրոպան, Փոքր Ասիան, Արևելյան Սիբիրը, Հեռավոր Արևելքը և Հյուսիսային Ամերիկան։


== Էկոլոգիա ==
Աճում է միջինից մինչև ալպյան գոտում՝ ծովի մակարդակից 1500-3000 մ բարձրությունների վրա, ինչպես նաև ենթալպյան և ալպյան մարգագետիններում և առուների խոնավ ափերին։ Ծաղկում է հունիսին, պտղաբերում՝ հուլիսին։


== Պահպանություն ==
Խոցելի տեսակ է։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
2008 թվականին ՀՀ կառավարության որոշմամբ Քյորօղլի լեռան մոտ գտնվող ռելիկտային կրկեսը հայտարարված է բնության հուշարձան։


== Ծանոթագրություններ ==
Սենթ Լուիս 2015 (շախմատային մրցաշար)

Սենթ Լուիս 2015 (Sinquefield Cup) - շախմատային մրցաշար, անցկացվել է 2015 թ. օգոստոսի 22-ից սեպտեմբերի 3-ը։

Ժամանակը. տրվում է 120 րոպե 40 քայլի համար և ևս 60 րոպե մինչև պարտիայի ավարտն ավելացվելով 30 վայրկյան յուրաքանչյուր քայլի համար սկսած 41-րդ քայլից։


== Մասնակիցներ ==


== Մրցափուլեր ==


== Մրցաշարային աղյուսակ ==


== Հղումներ ==
Մրցաշարի պաշտոնական կայքը
Սենթ Լուիս 2015 մրցաշարը theweekinchess.com կայքում
Երուսաղեմա ձոր

Երուսաղեմա ձոր, ձոր, ուխտատեղի Մեծ Հայքի Վասպուրական աշխարհի Տոսպ գավառում, Վարագավանքի արևմտյան կողմում, զառիվեր ու անտառապատ կողերով ձորակ է, որտեղ պահպանվել էր մի կիսավեր մատուռ։ Ավանդության ասելով այստեղ 18 տարի ճգնել է Գրիգոր Լուսավորիչը և մի օր երազում նույն ձորում տեսել է  մի քար նման Երուսաղեմին։ Իբր այդ պատճառով էլ ձորը կոչվել է Երուսաղեմա ձոր։


== Ծանոթագրություններ ==
Յանզիգիտովո

Յանզիգիտովո (ռուս.՝ Янзигитово, բաշկիրերեն՝ Йәнйегет), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 406 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռուսաստանի Դաշնության Սահմանադրություն

Ռուսաստանի Դաշնության Սահմանադրություն (ռուս.՝ Конституция Российской Федерации), Ռուսաստանի Դաշնության բարձրագույն նորմատիվ իրավական ակտ։  Ռուսաստանի ժողովրդի կողմից  ընդունվել է 1993 թվականի դեկտեմբերի 12-ին, ուժի մեջ է մտել 1993 թվականի դեկտեմբերի 25-ից։ Սահմանադրությունն ունի բարձրագույն իրավաբանական ուժ, որը ամրապնդում է Ռուսաստանի սահմանադրական կարգի հիմունքները, պետական կառուցվածքը, ներկայացուցչական, գործադիր, դատական իշխանության մարմինների և տեղական ինքնակառավարման համակարգի ձևավորումը, իրավունքներն ու ազատությունները, ինչպես նաև սահմանադրական փոփոխությունները ու Սահմանադրության վերանայումը։


== Սահմանադրության պատմություն ==

1990-1991 թվականներին տեղի է ունեցել ԽՍՀՄ փլուզումը։ Բոլոր հանրապետությունները, այդ թվում՝ ՌԽՖՍՀ, ընդունել են Հռչակագիր պետական ինքնիշխանության մասին։ Հանրապետության ժողովրդական պատգամավորների համագումարը 1990 թվականի հունիսի 12-ին ընդունեց ՌՍՖՍՀ պետական ինքնիշխանության մասին հռչակագիրը։


=== Նախագծի մշակում ===
1990 թվականի հունիսի 16-ին ստեղծվեց ՌԽՖՍՀ  I  ժողովրդական պատգամավորների համագումարի սահմանադրական հանձնաժողով, որը սկսել է այս աշխատանքը։ Հանձնաժողովի նախագահ է նշանակվել ՌՍՖՍՀ Գերագույն Խորհրդի տեղակալ Բորիս Ելցինը, ՌՍՖՍՀ Գերագույն Խորհրդի   առաջին տեղակալ՝ Ռուսլան Խասբուլատով, քարտուղար՝ ՌՍՖՍՀ ժողովրդական պատգամավոր Օլեգ Ռումյանցևը։ Սկզբում հանձնաժողովի կազմում ընդգրկվել են 102 պատգամավոր, բայց  1992 թվականի նոյեմբերին նրա թվաքանակը կրճատվել է մինչեւ 98-ի, մասնավորապես, այն պատճառով, որ Սահմանադրական հանձնաժողովի երեք անդամ ընտրվել են Սահմանադրական դատարանի կազմում :
Սակայն  քաղաքական ուժերի բարդ դասավորությունը  ժողովրդական պատգամավորների կազմում հանգեցրել է նոր Սահմանադրության ընդունման զգալի փոփոխությունների:Հիմնականում գործընթացը ընդհանում էր ՌՍՖՍՀ գործող Սահմանադրությունում  բազմաթիվ փոփոխություններ կատարելու ճանապարհին, որը իհարկե այս ամենի հետ մեկտեղ հակասական բնույթ էր կրում։ Նրա որոշ նորմեր հակասում են ուրիշներին։ Այս անհամաձայնությունը առաջացնում էր կատաղի հակամարտություն և իշխանության օրենսդիր և գործադիր ճյուղերի դիմակայությունը։
1993 թվականի սեպտեմբերի 21-ին, Ռուսաստանի Դաշնության Սահմանադրական դատարանը կայացրել է ՌԴ Սահմնադրական դատարանի 1993 թվականի սեպտեմբերի 21-ի  № 3-2 եզրակացությունը  Ռուսաստանի Դաշնության Նախագահ Բորիս  Ելցինի Ռուսաստանի Դաշնության Սահմանադրության գործողությունների և որոշումների մասին, կապված իր 1993 թ. սեպտեմբերի 21-ի հրամանագրի հետ, Ռուսաստանի Դաշնությունում փուլային սահմանադրական բարեփոխումների մասին, որը  ազատեց  Բորիս Ելցինին նախագահի պաշտոնից։


== Ծանոթագրություններ ==
Էթնոգենեզ

Էթնոգենեզ (հուն. ἔθνος - ժողովուրդ, ցեղ և γένεσις - ծագում բառերից) կամ ազգածագում` ժողովրդի ծագումը։ Երկարատև և բարդ պատմական երևույթ, որն արտացոլում է մարդկային առանձին խմբերի ծագման, լեզվական, ազգագրական, մարդաբանական, մշակութային առանձնահատկությունները, նրանց տեղաշարժերը, փոխազդեցությունները, միախառնումը, դրանց պատմությունը։ Էթնոգենեզի լուսաբանման համար օգտագործվում են գիտությունների տվյալները վերոհիշյալ բնագավառների վերաբերյալ։ Էթնոգենեզի բացահայտմամբ ժխտվում են միգրացիոն, հնագույն էթնիկական միավորումների պարզ միախառնմամբ առանձին ժողովուրդների ծագման, «լեզվական պայթյունների», խաչաձևման միջոցով նոր լեզուների ու ժողովուրդների առաջացման և այլ պարզունակ տեսակետներ։ Էթնոգենեզի ուսումնասիրման յուրաքանչյուր դեպքում անհրաժեշտ է համակողմանիորեն հետազոտել տվյալ ազգագրական ընդհանրության, լեզվի, հնագիտական մշակույթի և ժողովրդի հարաբերակցությունը։
Աստերոիդների ցանկ (214801-214900)

Աստերոիդների ցանկ (214701-214800)  • Աստերոիդների ցանկ  • Աստերոիդների ցանկ (214901-215000)
 Աստերոիդների ցանկ (214701-214800)  • Աստերոիդների ցանկ  • Աստերոիդների ցանկ (214901-215000)
Ողջույնի համաշխարհային օր

Ողջույնի համաշխարհային օր, աշխարհիկ տոն, որը նշվում է նոյեմբերի 21-ին։ Տոնի խորհուրդը նրանումն է, որ տարաձայնությունները պետք է լուծել հաղորդակցության և ոչ թե ուժի միջոցով։ Այս օրը մարդիկ ողջունում են 10 կամ ավել անձի՝ որպես խաղաղության պահպանության համար անձնային շփման կարևորության արտահայտում։ Համաշխարհային մակարդակով այս օրը սկսեցին տոնել 1973 թվականին՝ որպես պատասխան Արաբա-իսրայելական պատերազմին։


== Նախապատմություն ==
Յուրաքանչյուր տարի նոյեմբերի 21-ը նշվում է որպես Ողջույնի համաշխարհային օր։ Նպատակն է այդ օրը ողջունել գոնե 10 մարդու։ Խորհուրդը համաշխարհային առաջնորդներին է ուղղված․ տարաձայնությունները պետք է լուծել հաղորդակցման և ոչ թե ուժի միջոցով։
Ողջույնի համաշխարհային օրը հիմնել են Արիզոնայի պետական համալսարանի գիտությունների թեկնածու Բրայան ՄակՔորմաքը և Հարվարդի համալսարանի շրջանավարտ Մայքլ ՄաքՔորմաքը 1973 թվականին։ ՄաքՔոմաք եղբայրները 7 լեզվով 1360 նամակ ուղարկեցին համաշխարհային առաջնորդներին՝ խրախուսելու մասնակցել Ողջույնի համաշխարհային առաջին օրվան։ Այդ օրվանից տոնը նշվում է 180 երկրներում։
Ցանկացած ոք կարող է մասնակցել Ողջույնի համաշխարհային օրվան՝ ուղղակի ողջունելով 10 կամ ավել մարդու։ Սա ընդգծում է, թե խաղաղության պահպանման համար որքան կարևոր է անձնային շփումը։ Ողջույնի համաշխարհային օրը պատասխան էր 1973 թվականի աշնանը Եգիպտոսի և Իսրայելի միջև ծագած հակամարտությանը։ Մարդիկ ամբողջ աշխարհում այս օրն օգտագործում են որպես հնարավորություն իրենց մտահոգությունը հայտնելու աշխարհում տիրող խաղաղության շուրջ։ Այս օրն սկսելով հասարակ ողջույնից՝ նրանք նամակներ են ուղարկում պետությունների առաջնորդներին՝ վերջիններիս խրախուսելով տարաձայնությունները հարթելու համար հաղորդակցվել և ոչ թե բռնի ուժ կիրառել։ Առաջին տարում նախագծին սատար կանգնեցին 15 երկրում։
Նոբելյան մրցանակի 31 դափնեկիրներն այն մարդկանց թվում են, որոնք արժևորում են Ողջույնի համաշխարհային օրը՝ որպես խաղաղության պահպանման միջոց և հնարավորություն բոլորին իրենց ներդրումն ունենալ աշխարհում խաղաղության ստեղծման գործում։ Այլ սատար կանգնողների թվում են գրեթե 100 հեղինակներ, մշակութային գործիչներ և համաշխարհային առաջնորդներ։


== Մայքլ ՄաքՔորմաք ==
Մայքլ ՄաքՔորմաքը նշել է, որ 7 տարեկանից սիրել է գրել և խաղալ։ 1974 թվականին ավարտել է Հարվարդի համալսարանը և ուսանելու վերջին տարին՝ 1973 թվականի աշնանը, եղբոր հետ նախաձեռնել է Ողջույնի համաշխարհային օրը։ Քոլեջի տարիներին ՄաքՔորմաքը գրական ամսագրի խմբագիր էր, ինչպես նաև գրում էր Լամփունի համար, որը հումորային ամսագրեր հրապարակող կիսագաղտնի կազմակերպություն էր։ Ողջույնի համաշխարհային օրվա ստեղծվելուց հետո՝ Մայքլ ՄաքՔորմաքը մի քանի վիպակ է գրել, այդ թվում՝ Գանդիի վերջին գիրքը, «The Quotations of Chairman Meow»-ը և «Farewell Fillmore High» պիեսը։ Հարվարդն ավարտելուց հետո ՄաքՔորմաքը տեղափոխվել է Նյու Յորք։ 1999 թվականին Մայքլ ՄաքՔորմաքն ընդունվել է Լոս Անջելեսի Կալիֆոռնիայի համալսարանի ռեժիսորական դպրոց և որի համար Նեբրասկայից տեղափոխվում է Լոս Անջելես։


== Ծանոթագրություններ ==


== Արտաքին հղումներ ==
Ողջույնի համաշխարհային օր՝ հոդված, պոեմներ, պատկերներ (անգլ.)
Պաշտոնական կայք (անգլ.)
(3631) Սիգուն

(3631) Սիգուն (անգլ.՝ Sigyn), աստերոիդ աստերոիդների հիմնական գոտում։ Հայտնաբերվել է 1987 թվականի հունվարի 25-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 3,098042 ա. մ., առավելագույնը մոտենում է 2,8699 ա. մ. հեռավորության վրա և հեռանում 3,3261 ա. մ.։ Արեգակի շուրջ մեկ ամբողջական պտույտ է կատարում 1991,72 երկրային օրվա ընթացքում, իր ուղեծրով շարժվելով միջինում 0,180748 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,37° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3631) Սիգուն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նիկոլաևկա (գյուղ, Զաչեպիլովի շրջան)

Անվան այլ կիրառումների համար տե՛ս՝ ՆիկոլաևկաՆիկոլաևկա (ուկրաիներեն՝ Миколаївка), գյուղ Ուկրաինայի Խարկովի մարզի Զաչեպիլովի շրջանում։ Հիմնադրվել է 1750 թվականին։
2001 թվականի տվյալներով Նիկոլաևկա գյուղում բնակվում էր 1 190 մարդ։ Բնակավայրը զբաղեցնում է 4686 կմ² տարածք։ Բնակչության խտությունը կազմում էր 253,95 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (251401-251500)

Աստերոիդների ցանկ (251301-251400)  • Աստերոիդների ցանկ  • Աստերոիդների ցանկ (251501-251600)
 Աստերոիդների ցանկ (251301-251400)  • Աստերոիդների ցանկ  • Աստերոիդների ցանկ (251501-251600)